Rooman aikana ristiinnaulittiin tuhansia, satojatuhansia ihmisiä.
Meillä ei ole todisteita, miten he ristiinnaulitsivat.
Jokainen vaihe ihmisen elämässä on taltioitu luihin.
Luusto on kuin valtaisa tallennusväline kehon sisällä.
Luihin tallentuvat kaikki elämän tapahtumat.
Tietyssä mielessä me haastattelemme -
tuhansia vuosia sitten eläneitä.
He kertovat, mitä silloin tapahtui.
JEESUS JA ARKEOLOGIA
Eräs roomalainen historioitsija ja poliitikko kuvaili ristiinnaulitsemista-
julmimpana ihmisen keksimänä tappotapana.
Uskonnollisessa taiteessa on vuosisatojen aikana laadittu -
varmaankin miljoonia Jeesusta ristillä esittäviä kuvia.
Niitä alkoi ilmestyä aivan 500-luvun alussa.
Ristiinnaulitseminen kiellettiin Rooman valtakunnassa v. 350 jKr.
500-luvulla ei tiedetty, miltä ristiinnaulitseminen näytti.
Se perustui täysin mielikuvitukseen.
Meille biohistorioitsijoille on tärkeää selvittää, -
miten Jeesus ristiinnaulittiin.
Tutkimus on pääosin perustunut Torinon käärinliinoihin.
Hiiliajoitus on osoittanut ne väärennöksiksi. Ne eivät ole aidot.
Ne on tehty 1100- tai 1200-luvulla jKr.
Niillä ei ole mitään tekemistä Jeesuksen ruumiin kanssa.
Onneksi vuonna 1968 heti kuuden päivän sodan jälkeen, -
kun Jerusalem oli tullut taas Israelille, -
israelilaiset arkeologit alkoivat kaivaa ympäri Vanhaakaupunkia.
Löytyi juutalainen hautausmaa.
Yhdestä luolasta löytyi ensimmäinen todiste ristiinnaulitsemisesta.
Vainajan nimi oli kaiverrettu luuarkun kylkeen.
Tiedämme, että hänen nimensä oli Jochanan Ben Hagkol.
Se on hämmästyttävä löytö.
Ensinnäkin se on maailmanlaajuisesti paras todiste ristiinnaulitsemisesta.
Toiseksi hautapaikka on toisen temppelin ajalta, -
siis suunnilleen Jeesuksen ajalta, ja se löydettiin Jerusalemista.
Ajallisesti ja sijainnillisesti tämä on hyvin lähellä Jeesusta.
Luuarkussa oli kantaluu.
Tässä ovat reisi- ja sääriluu.
Tässä ovat jalkaterän luut.
Tämä on kantaluu.
Se on latinaksi calcaneus.
Löysimme yhden kantaluun, jonka läpi kulkee naula.
Voi olettaa, että ristillä -
jalka on toisen päällä tällä tavalla.
Jos tässä on vasen jalka, -
oikean jalan voi olettaa olleen sen päällä näin.
Naulan tulisi kulkea toisen ja kolmannen jalkapöydänluun välistä, -
luiden välistä ensin ensimmäisen jalan läpi -
ja sitten toisen jalan läpi puuhun.
Mutta näin ei ollut. Emme löytäneet jalkapöydänluuta, jossa oli naula.
Mutta löysimme kantaluun. Se oli iso yllätys.
Huomasimme, että naula kulki kantaluun läpi ja tuli ulos sivusta.
Kun luuarkku avattiin ja kaikki luut otettiin esiin, -
luuarkusta tuli tämä artefakti.
Tämä on kantaluu.
Poikittain sen läpi kulkee naula.
Se oli meille tosi iso yllätys.
Kristillinen perimätieto kuvaa ristiinnaulitsemista niin, -
että molemmat jalat ovat puuta vasten näin.
Silloin jalkaterät olisivat päällekkäin näin.
Vasen ja oikea jalka olisivat yhdessä näin, -
ja naula pitäisi ne kiinni toisissaan.
Naula kulkisi jalkapöydänluiden välistä -
ensin oikean, sitten vasemman jalan läpi puuhun.
Tässä näemme aivan jotain muuta.
Naula menee sivusta, -
kantaluun lateraalisivusta.
Se kulkee luun läpi -
ja tulee ulos tästä kovertumasta -
kantaluun sisäsivulta.
Oli iso yllätys. Ei odotettu, että naula olisi tässä osassa jalkaa.
Tämä on naula Rooman ajalta.
Juuri tällaisen löytäisi, -
kun teloitustapa on ollut ristiinnaulitseminen.
Se tekee niistä mielenkiintoisia. Voi nähdä, miten iso naula on, -
miten rujo ja epätasainen.
Olisi todella hirvittävää -
saada tällainen käsivarteensa tai niskaansa.
Naulaan liittyy toinenkin tärkeä juttu. Tässä on naulan kanta ja kärki.
Voi helposti huomata, että naula on hyvin lyhyt.
Sen pituus on noin 11―12 senttimetriä.
Jos otetaan kaksi kantaluuta ja pannaan ne päällekkäin -
ja lisätään vielä iho, kudokset ja lihakset, -
tajuaa heti, että naula on liian lyhyt -
pitääkseen jalat yhdessä. Se on mahdotonta.
Se kertoo epäsuorasti, että kumpikin jalka -
naulittiin ristinpuuhun erikseen.
Eri juttu sitten, miten.
Kolmas, yhtä tärkeä juttu on naulan kärjen muoto.
Naulan kärki kaartuu täysin taaksepäin.
Se on taittunut täydet 180 astetta.
Se on kiintoisaa, sillä se kertoo, miten ihmiset ristiinnaulittiin.
Tiedämme, että naulat lyötiin, kun risti makasi vielä maassa.
Roomalaissotilas, tai kuka se olikin, löi naulaa jalkaan.
Naula meni jalan läpi ja törmäsi kiveen ja alkoi kaartua taaksepäin.
Se kertoo ristiinnaulitsemisesta.
On esitetty, että ristit olivat X:n muotoisia.
Pietari ristiinnaulittiin kristillisen perimätiedon mukaan -
pää alaspäin X:n muotoiseen ristiin.
Antiikin taiteessa viitataan X:n muotoisiin risteihin.
Tiedät luultavasti minua paremmin, että on olemassa 33 erilaista ristiä.
Jehovan todistajat vastustivat tyypillistä ristiä.
He sanoivat, että T:n muotoinen risti on pakanasymboli -
ja ettei Jeesusta voitu naulita sellaiselle.
He esittivät, että se oli pelkkä pystysuora paalu, -
jossa kädet olivat pään päällä näin.
On mahdotonta, että ruumis pysyy paalussa näin.
Katsopa tätä piirustusta.
Sen on tehnyt eräs israelilainen antropologi vuonna 1978.
Hänen nimensä on Joe Zias.
Hänen mukaansa silloin käytettiin köysiä.
Kämmenen läpi kulkeville nauloille ei ollut vielä todisteita.
Mutta katsopa ristiinnaulitun asentoa.
Rohkaisen kaikkia tekemään yksinkertaisen kokeen, -
anatomisen kokeen.
Otapa paksu puu -
ja yritä taivuttaa kädet sen taakse.
Huomaat, että vaikka olisi harjoitellut olympiakisoihin, -
normaali ihminen ei pysty siihen. Se on anatomisesti mahdotonta.
Olkapää ei ole tarpeeksi joustava taipuakseen puun ympäri näin.
Ensinnäkin meillä on todisteita, että naula meni kämmenen läpi.
Käytettiin nauloja, ei köysiä.
Ei näin, ei kämmenpuolen kautta -
vaan kämmenselästä.
Hän oli luultavasti kasvot maata vasten. Häntä pidettiin paikallaan.
Hän yritti rimpuilla pois. Vain näin joku voitiin naulita.
Yhdessä tapauksessa, todennäköisesti Antigonoksella, -
viimeisellä hasmonihallitsijalla, naula oli lyöty tästä. Se oli taittunut.
1950-luvun alussa -
lääkärit alkoivat tehdä kokeita ristiinnaulitsemisesta.
He huomasivat nopeasti, -
että jos käytetään T:n muotoista ristiä ilman tukea keholle -
ihmiset menevät nopeasti tajuttomiksi.
Tajuttomuus tulee 20―30 minuutissa. Sitten ihminen kuolee, -
sillä hengittäminen käy hyvin vaikeaksi.
Jos menettää tajun 20―25 minuutissa, mitä ideaa siinä on?
Antigonus mestattiin, kertoo yksi lähde, Josefus.
Eräs roomalainen historioitsija sanoo myöhemmin, että hänet ristiinnaulittiin.
Hänen alaleuastaan niskaan kulkee kirveen viilto.
Hänet luultavasti ristiinnaulittiin, hän pyörtyi, -
hänet otettiin alas ja hänen kaulansa katkaistiin.
Kantaluu kertoo, että risti oli luultavasti X:n muotoinen, -
ei T:n muotoinen.
Minusta se on tärkein asia tästä kantaluusta.
Olen epäileväinen sen suhteen, että Jeesuksen risti oli sen muotoinen.
Ensinnäkin kaikki Jeesukseen liittyvät kuvaukset rististä -
ovat joko perinteisiä ristejä tai T:n eli kreikan taun muotoisia ristejä.
Näemme 100-luvun lopun käsikirjoituksissa -
kreikan sanan "stauros", risti.
Kahdesta kirjaimesta on muodostettu symboli, joka kuvaa ristiä.
Symboli näyttää ristiinnaulitulta Jeesukselta -
ja viittaa sanaan "stauros", "risti".
Se todistaa vahvasti, että se ymmärrettiin näin.
Uskon, että Hänen jalkansa naulittiin paaluun niin kuin Jochananinkin jalat -
ja että Hänen kätensä levitettiin poikkipuuhun, batibulumiin, -
jota Hän kantoi.
Vaihtoehtoisesti voi ajatella toisentyyppistä ristiä.
Minusta ratkaiseva todiste sille, ettei Jeesuksen risti ollut X:n muotoinen, -
on se, että se olisi ollut täydellistä.
X on kreikan "khii", sanan "Kristus" ensimmäinen kirjain.
Varhaiset kristityt olisivat tarttuneet siihen. Se olisi ollut täydellistä.
Khi-rhoo-monogrammi yleistyi vasta myöhemmin.
Jos Jeesuksen risti olisi ollut X:n muotoinen, -
kristityt olisivat omaksuneet sen ja tehneet siitä symbolin.
Kantaluusta ja kämmenestä on saatu toinenkin todiste.
Kun laitan kaikki yhteen ja teen oman johtopäätelmäni, -
risti oli X-kirjaimen muotoinen.
Tämä on Akeldama eli Veripelto.
Hauta, jonka yläpuolella olemme, löydettiin vahingossa vuonna 2000.
Kiinnostavin löytö oli luut, jotka eivät olleet luuarkussa, kuten tapana oli.
Laskeudumme hautaan. Näemme sen.
Puhun samalla henkilöstä, jonka luita ei ollut kerätty, -
vaan hänen ruumiinsa oli jätetty syvennykseen, -
jossa se oli koskemattomana 2 000 vuotta.
Olemme tyypillisessä 1. vuosisadan juutalaisessa haudassa.
Kun henkilö kuoli, ruumista ei laitettu tällaiseen pieneen syvennykseen.
Se laitettiin tällaisiin syvennyksiin, -
jotka ovat paljon syvempiä ja pidempiä.
Ruumis asetettiin makaamaan.
Vuoden kuluttua perhe tuli pitämään toiset hautajaiset.
Ruumiista oli siinä vaiheessa jäljellä vain luuranko.
Perhe keräsi luut ja laittoi ne luuarkkuun.
Arkun kylkeen kirjoitettiin ehkä vainajan nimi.
Sitten luuarkku laitettiin toiseen syvennykseen, tai kenties samaan.
Kun kuolemasta oli vuosi, luut kerättiin.
Saatat miettiä, mistä tietää, ettei luissa ole enää lihaa.
Tämä on kalkkikiveä.
Kuten tiedetään, kalkkikivi kuivattaa biologisen aineksen nopeasti.
Kun Shimon Gibson laskeutui tähän hautaan, -
hän huomasi, -
että tämän syvennyksen ovi oli vielä paikallaan.
He avasivat sen varovasti ja hämmästyivät näkemästään.
Sisällä oli ruumis, luuranko, edelleen käärittynä liinoihin.
Kun he riisuivat käärinliinat, yllätyksekseen he löysivät päänahkaa.
Ison osan päänahkaa päälaelta. Liina oli tarttunut siihen kiinni.
He irrottivat päänahan, jossa oli vielä hiuksia, -
ja lähettivät sen laboratorioon.
Sitten he yllättyivät vielä enemmän.
Henkilö oli kuollut Hansenin tautiin eli lepraan, spitaaliin.
Miksi se on merkittävää?
Jotkut ovat väittäneet, ettei lepraa esiintynyt -
Jeesuksen aikaan täällä Lähi-idässä ja Israelissa.
Nyt meillä on lääketieteellinen todiste siitä, -
että lepraa esiintyi Jeesuksen aikaan.
Se selittää myös, miksei syvennykseen lasketun henkilön luita -
kerätty vuotta myöhemmin.
Koska loppui happi, -
ruumis ei hajonnut kokonaan, -
vaan osa päänahasta säilyi, ja kudosta pystyttiin tutkimaan.
Kuolleenmeren kääröt ovat juutalaisia käsikirjoituksia, -
jotka löydettiin Qumranista.
Qumran sijaitsee Kuolleenmeren luoteisrannalla.
Ensimmäiset Kuolleenmeren kääröt löydettiin 1940―50-lukujen vaihteessa.
Pidettiin selvänä, että niissä mainitaan Jeesus, Johannes Kastaja ja Paavali.
Kuolleenmeren kääröistä valtaosa on kirjoitettu ennen kristinuskoa, -
Johannes Kastajaa, Jeesusta ja Paavalia.
Siksi heitä ei mainita Kuolleenmeren kääröissä.
Minulta kysytään, onko niillä merkitystä kristityille.
Vastaan: "Johannes Kastaja ja Jeesus eivät tienneet olevansa kristittyjä.
He olivat juutalaisia. He syntyivät, elivät, -
saarnasivat ja kuolivat juutalaisina. Se, mikä oli tärkeää juutalaisille -
toisen temppelin ajalla, oli tärkeää heillekin."
Tehtäväni on säilyttää esineistöä.
Kirjan pyhäkkö rakennettiin erityisesti kääröjen fyysiseksi säilytyspaikaksi.
Museon tarkoitus ei ole ainoastaan esitellä kääröjä.
Tämä ainutlaatuinen rakennus vihittiin 20. huhtikuuta 1965.
Sen ovat suunnitelleet Armand Bartos ja Freddy Kiesler.
Se rakennettiin -
ensimmäisiä seitsemää Kuolleenmeren kääröä varten, -
jotka beduiinit löysivät luolasta 1 vuonna 1947.
Kääröjen säilymisen eteen on tehty paljon.
Pääsalin valaistus uudistettiin kokonaan.
Käytämme uusinta LED-teknologiaa, -
joka hyödyntää kylmää valoa.
Yhtäältä valoa tarvitaan, jotta ihmiset näkevät lukea kääröjä.
Toisaalta valo on muinaisen käsikirjoituksen pahin vihollinen.
Nykyiset vitriinit eivät ole alkuperäisiä.
Ne on suunnitellut ja valmistanut eräs milanolainen yritys.
Kuolleenmeren kääröjen vitriinien valmistamisen jälkeen -
yritys valittiin Mona Lisan uuden vitriinin valmistajaksi Louvreen.
Se, mikä kelpaa kääröille, kelpaa Mona Lisallekin.
Näin ihmisillä on mahdollisuus nähdä aidot kääröt.
Mutta toisaalta kaikki muut osat -
ovat säilytyksessä lopun vuotta.
Kuolleenmeren kääröt löytyivät pitkälti takanani näkyvän jyrkänteen luolista.
Olen tasanteella. Minusta vasemmalla on raunioita.
Niiden uskotaan kuuluneen essealaisten päämajaan.
Essealaiset oli puolue noin 4 000 vuotta sitten, kenties jo aiemmin, -
kertovat Josefus ja muut lähteet.
Ymmärtääkseen essealaisia ja heidän ajatteluaan -
täytyy tutustua käsitteeseen "serekh", sääntö.
Esimerkiksi "1QS" tarkoittaa Qumranin luola 1, serekh-käärö.
Sen fragmentteja oli myös luolissa 4 ja 5.
Palsta 8 on todella mielenkiintoinen.
Siinä siteerataan jaetta Jes. 40:3.
Evankeliumeissa se yhdistetään Johannes Kastajaan.
"Valmistakaa Herralle tie erämaahan".
Essealaiset ottivat sen kirjaimellisesti.
He oikeasti muuttivat erämaahan valmistaman tietä Herralle.
Siksi uskomme heidän tulleen tänne.
Tässä teksti puhuu erämaasta ja tien valmistamisesta Herralle.
He tutkivat Moosksen lakia ja yrittivät tehdä sen oikein.
Palstalla 8 siteerataan Jes. 40:3:ea.
He kutsuvat itseään tien miehiksi tai jäseniksi.
Se voi kuulostaa tutulta.
Apostolien teoissa varhainen kristillinen liike -
kutsui itseään "tieksi", samoin ulkopuoliset, -
ennen kuin heitä alettiin Antiokiassa kutsua kristityiksi.
Takanani olevasta luolasta löytyi myös arameankielisiä tekstejä.
Niistä yksi on asiakirja numero 246.
Se on suunnilleen tämän kokoinen nahanpala.
Siinä on kaksi palstaa, molemmissa yhdeksän riviä.
Tekstissä kuvataan samoja neljää asiaa.
Se näyttäisi olevan näyn tai unen tulkinta.
Hän selittää kuninkaalle, mitä näky tarkoittaa.
Joku tulee keskellä sotia, väkivaltaa, -
ja kansakunnan nousua kansakuntaa vastaan.
Hänen nimensä on oleva Jumalan Poika, Korkeimman Poika.
Hän on oleva suuri. Hän hallitsee iäti.
Marialle ne sanat olivat tuttuja hänen maailmastaan ja ajastaan.
Se on merkittävää enkelin ilmoituksen ymmärtämisen kannalta.
Siitä alkaa messiaaninen aika, niin kuin me sen ymmärrämme.
Suomennos: Marianne Tenetz